stanford-oval/wikipedia huggingface dataset:
Revolution (2021)
אירוע > קרבות מקדימים

האירוע עצמו נפתח בקרב שבו היאנג באקס (מאט ג'קסון וניק ג'קסון) הגנו על אליפות הזוגות של AEW נגד כריס ג'ריקו ו-MJF (שלוו לקרב על ידי וורדלו). בסיום, היאנג באקס ביצעו על ג'ריקו את מהלך המלצר דרייבר על מנת לנצח בקרב ולשמור על חגורות האליפות.
הקרב השני היה קרב קזינו באטל רויאל אשר קבע את הטוענים הבאים לכתר לאליפות הזוגות של AEW. ריי פיניקס (שייצג את Death Triangle) ניצח בקרב לאחר שהדיח אחרון את ילד הג'ונגל (שייצג את ג'וראסיק אקספרס).
אז, היקארו שידה הגנה על אליפות הנשים של AEW נגד ריו מיזונאמי. שידה הצליחה להגן על תוארה לאחר שביצעה על הטוענת לכתר את מהלך ה-Corkscrew Knee. לאחר הקרב, שידה ומיזונאמי הותקפו על ידי ניילה רוז, בריט בייקר ומאקי איטו, עד שת'אנדר רוזה הגיעה ונחלצה לעזרת השתיים.
בקרב שבא לאחר מכן, מירו וקיפ סביאן (שלוו לקרב על ידי פנלופה פורד) התמודדו בקרב זוגות מול בסט פרנדס (צ'אק טיילור ואורנג' קאסידי). ברגעי הסיום של הקרב, מירו ביצע על טיילור את מהלך ה-Game Over, שלא הותיר לאחרון דבר מלבד להיכנע.
לאחר מכן, אדם פייג' התמודד מול מאט הארדי בקרב כסף גדול, שבו המנצח יקבל את הרווחים של הרבעון הראשון של שנת 2021 של המפסיד. לאחר שקיבל עזרה מקבוצת הדארק אורדר, פייג' ביצע על הארדי את מהלך הסיום שלו, ה-Buckshot Lariat על מנת לנצח בקרב. לאחר הקרב, פייג' חגג ושתה בירה עם חברי קבוצת הדארק אורדר.
הקרב הבא היה קרב סולם פני המהפכה אשר קבע את הטוען לכתר הבא לאליפות TNT של AEW בפרק העוקב של התוכנית השבועית Dynamite. המשתתפים בקרב היו קודי רודס, פנטה אל זרו מיידו, לאנס ארצ'ר, סקורפיו סקיי, מקס קאסטר ואית'ן פייג', שערך כניסה מפתיעה ורשם את קרב הבכורה שלו בארגון. סקיי ניצח בקרב לאחר שהסיר את הטבעת שהייתה תלויה על וו התלייה.
לאחר מכן, כריסטיאן קייג' נחשף כ"טלנט ששווה מעמד היכל תהילה", מילים שנאמרו על ידי פול וייט בפרק הקודם של התוכנית Dynamite. קייג' נכנס אל הזירה וחתם על חוזה מבלי לומר מילה. בנוסף, קייג' חשף את משפט המפתח ".Out. Work. Everyone"
בקרב הלפני אחרון, דארבי אלין וסטינג התמודדו מול טים טאז (בריאן קייג' וריקי סטארקס) בקרב רחוב, שהופק בסגנון קולנועי. קרב זה הוקלט מבעוד מועד במקום בלתי ידוע באטלנטה, ג'ורג'יה. שני הצמדים נאבקו זה מול זה בתוך מחסן שבו הייתה נמצאת זירה. לאחר שהשתמשו בחפצים העומדים לרשותם, אלין ביצע על קייג' את מהלך ה-Coffin Drop מהקומה השנייה על לוחות עץ, שגרמו לקריסתם והגעתם לקומה מתחת. מעשה זה הותיר את סטינג וסטארקס להיאבק לבדם בתוך הזירה, שם סטינג זיכה אותו ואת אלין בניצחון לאחר שביצע על סטארקס את מהלך הסקורפיון דת' דרופ.
אירוע > הקרב המרכזי

בקרב המרכזי, קני אומגה (שלווה לקרב על ידי דון קאליס) הגן על אליפות העולם של AEW נגד ג'ון מוקסלי בקרב מוות התפוצצות חוטי תיל. בקרב זה, שלושה צדדים מתוך הארבעה של חבלי הזירה הוחלפו בחוטי תיל, שהתפוצצו בכל פעם שמתאבק יצר מגע איתם, ובמידה שלא הייתה הכרעה בתום 30 דקות, הזירה תתפוצץ ומי שיישאר עומד בזירה הוא יוכתר למנצח. בסיום, אומגה קיבל עזרה מחבריו, דון קאליס וה-Good Brothers (דוק גאלוס וקארל אנדרסון) במטרה להכות את מוקסלי ולאזוק אותו. אומגה ניצח בקרב לאחר שביצע על מוקסלי את מהלך ה-One Winged Angel על כיסא. לאחר הקרב, אומגה, גאלוס ואנדרסון המשיכו להכות את מוקסלי עד לטיימר שהופעל כדקה לפני התפוצצות הזירה. השלושה עזבו את מתחם הזירה לפני הפיצוץ, אך לפני כן, אדי קינגסטון הגיע כדי לנסות להציל את מוקסלי. קינגסטון לא היה מסוגל להתיר את האזיקים ולכן הוא החליט לכסות את מוקסלי בגופו שלו על מנת להדוף את עוצמת הפיצוץ. צוות רפואי ניגש לשניים ונחלץ לעזרתם עד שהמופע ירד משידור.
ביקורות

האירוע קיבל ביקורות חיוביות בקרב המבקרים והצופים, כשהסיומת של הקרב המרכזי היא זאת שספגה את מירב הביקורות השליליות.
ברנט ברוקהאוס מה-CBS Sports תיאר את האירוע כאירוע "בעל אקשן טוב בזירה והפתעות כיפיות שענה מאוד על הציפיות". כמו כן, הוא שיבח את הקרב על אליפות הזוגות ואת הקרב על אליפות הנשים, תוך כדי שהעניק את הדירוג הגבוה ביותר לקרב הרחוב וטען ש"אף על פי שזה קרב בסגנון קולנועי, הוא הכיל את האיכויות הטובות ביותר של המתאבקים ובו זמנית החביא את המגבלות של סטינג בן ה-61". הוא אהב את הקרב המרכזי, אך "הסיומת הכתימה לגמרי את מה שבא קודם לכן". ג'סטין בראסו מהמגזין ספורטס אילוסטרייטד אהב מאוד את הקרב על אליפות הנשים, קרב הרחוב והקרב המרכזי. הוא תיאר את הקרב בין שידה למיזונאמי כאחד "בעל הצגה פיזית אינטנסיבית מבחינת יכולות היאבקות מקצועית ששיפר באופן משמעותי את המשמעות של חגורת אליפות הנשים". בנוסף, הוא שיבח את המאמצים של מוקסלי ואומגה בקרב כש"אהב את הצגת הסיפור מאחורי היריבות בין השניים" וקיווה ש"חוסר הפיצוץ בסיומת לא תאפיל על הקרב כולו".
הביקורת השלילית הופנתה בעיקר לסיומת של קרב מוות התפוצצות חוטי התיל, שבה הזירה הייתה אמורה להתפוצץ בתום שעון שלושים הדקות, כשאדי קינגסטון וג'ון מוקסלי עדיין בתוכה, אך הסתיים לבסוף עם פיצוץ חלש מאוד שאפילו לא התקרב לסכן את המתאבקים אשר היו בתוך הזירה, דבר שהוביל לזעמם של המבקרים. בנוסף, הקהל הנוכח באירוע הביע את חוסר שביעות רצונו בקריאות בוז.
תוצאה לאורך זמן

בפרק העוקב של התוכנית Dynamite, קני אומגה קטע את כריסטיאן קייג' לפני שהאחרון היה אמור להתראיין, והסביר שהוא תכנן במכוון שהזירה לא תתפוצץ על מנת להביך את ג'ון מוקסלי. אמירה זו הובילה לתיגרה בין אומגה, אדי קינגסטון, מוקסלי וה-Good Brothers, לפני שקייג' הגיע לזירה והיה מעורב גם הוא בעימות עם אומגה.
עוד באותו הפרק, קבוצת The Inner Circle ערכה פגישת "מועצת מלחמה", שבה נחשף ש-MJF חתר באופן חשאי תחת ג'ריקו והקים קבוצה משלו בשם The Pinnacle (בעברית: "הפסגה") אשר כללה את שון ספירס, וורדלו ו-FTR (דקס הרווד וקאש וילר) והמנג'ר שלה היה טולי בלנצ'רד. לאחר החשיפה, קבוצה זו תקפה באופן אכזרי את חברי קבוצת The Inner Circle.
סקורפיו סקיי, שזכה בקרב הסולם פני המהפכה קיבל את הקרב על אליפות TNT של AEW מול דארבי אלין. לעומת זאת, אלין ניצח את סקיי ושמר על תוארו.
תוצאות

| מס' | תוצאות | התניות | זמן |
| --- | --- | --- | --- |
| P1 | ד"ר בריט בייקר ומאקי איטו (עם רבל) ניצחו את ריהו ות'אנדר רוזה | קרב זוגות | 14:50 |
| 2 | היאנג באקס (מאט ג'קסון וניק ג'קסון) (א) ניצחו את כריס ג'ריקו ו-MJF (עם וורדלו) | קרב זוגות על אליפות הזוגות של AEW | 17:50 |
| 3 | ריי פיניקס (שייצג את Death Triangle) ניצח בקרב הקזינו באטל רויאל זוגות לאחר שהדיח אחרון את ילד הג'ונגל (שייצג את ג'וראסיק אקספרס) | קרב קזינו באטל רויאל זוגות המנצחים בקרב קיבלו קרב עתידי על אליפות הזוגות של AEW. | 26:45 |
| 4 | היקארו שידה (א) ניצחה את ריו מיזונאמי | קרב יחידים על אליפות הנשים של AEW | 15:10 |
| 5 | מירו וקיפ סביאן (עם פנלופה פורד) ניצחו את בסט פרנדס (צ'אק טיילור ואורנג' קאסידי) בהכנעה | קרב זוגות | 07:50 |
| 6 | אדם פייג' ניצח את מאט הארדי | קרב כסף גדול המנצח בקרב קיבל את הרווחים של הרבעון הראשון של המפסיד. | 14:40 |
| 7 | סקורפיו סקיי ניצח את קודי רודס (עם ארן אנדרסון), פנטה אל זרו מיידו, לאנס ארצ'ר (עם ג'ייק רוברטס), מקס קאסטר ואית'ן פייג' | קרב סולם פני המהפכה אשר קבע את הטוען לכתר לאליפות TNT של AEW | 23:15 |
| 8 | דארבי אלין וסטינג ניצחו את טים טאז (בריאן קייג' וריקי סטארקס) (עם הוק ופאוורהאוס הובס) | קרב רחוב | 13:40 |
| 9 | קני אומגה (א) (עם דון קאליס) ניצח את ג'ון מוקסלי | קרב מוות התפוצצות חוטי תיל על אליפות העולם של AEW | 25:15 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב יתקיים במופע המקדים לאירוע
תוצאות > סדר הכניסות וההדחות בקרב הקזינו באטל רויאל

שני צמדים פתחו את הקרב. כל 90 שניות נכנס צמד מתאבקים. צמד הודח מן הקרב לאחר ששני המתאבקים בצמד נזרקו מעל החבל העליון, כששני הרגליים נגעו ברצפה. הקרב המשיך עד שנותר בזירה מתאבק אחד או צמד מתאבקים.
| מספר כניסה | צמד | מתאבקים | הדחה מספר | הודח על ידי | מספר הדחות |
| --- | --- | --- | --- | --- | --- |
| 1 | ה-Natural Nightmares | דאסטין רודס | 16 | הבוצ'ר, הבלייד, הבאני ולוצ'סאורוס | 0 |
| 1 | ה-Natural Nightmares | QT מרשל | 7 | עצמו | 2 |
| 2 | הדארק אורדר | אלן "5" אנג'לס | 1 | סנטנה ואורטיז | 0 |
| 2 | הדארק אורדר | פרסטון "10" ואנס | 15 | הבלייד | 0 |
| 3 | The Inner Circle | סנטנה | 12 | ג'ונגל בוי | 3 |
| 3 | The Inner Circle | אורטיז | 9 | ג'ונגל בוי | 3 |
| 4 | האחים סיידל | מאט סיידל | 3 | סנטנה ואורטיז | 0 |
| 4 | האחים סיידל | מייק סיידל | 2 | סנטנה ואורטיז | 0 |
| 5 | הדארק אורדר | איוול אונו | 13 | מרקו סטאנט | 0 |
| 5 | הדארק אורדר | סטו גרייסון | 8 | בר קאנטרי | 0 |
| 6 | גאן קלאב | אוסטין גאן | 5 | QT מרשל | 0 |
| 6 | גאן קלאב | קולטן גאן | 6 | QT מרשל | 0 |
| 7 | The Pretty Picture | "פריטי" פיטר אבאלון | 4 | גאן קלאב | 0 |
| 7 | The Pretty Picture | סזאר בונוני | 10 | לוצ'סאורוס | 0 |
| 8 | Varsity Blonds | בריאן פילמן ג'וניור | 14 | הבוצ'ר | 0 |
| 8 | Varsity Blonds | גריף גאריסון | 11 | לוצ'סאורוס | 0 |
| 9 | בר קאנטרי | בר בולדר | 18 | הבוצ'ר | 2 |
| 9 | בר קאנטרי | בר ברונסון | 19 | הבוצ'ר | 2 |
| 10 | ג'וראסיק אקספרס | ג'ונגל בוי | 29 | ריי פיניקס | 5 |
| 10 | ג'וראסיק אקספרס | לוצ'סאורוס | 17 | בר קאנטרי | 3 |
| 11 | הבוצ'ר והבלייד | הבוצ'ר | 23 | SoCal Uncensored | ‏2 |
| 11 | הבוצ'ר והבלייד | הבלייד | 20 | Death Triangle | ‏1 |
| 12 | פרייבט פארטי | אייזיאה קאסידי | 22 | ריינולדס וסילבר | 0 |
| 12 | פרייבט פארטי | מארק קוון | 21 | Death Triangle | ‏0 |
| 13 | SoCal Uncensored | כריסטופר דניאלס | 24 | ריי פיניקס | 1 |
| 13 | SoCal Uncensored | פרנקי קאזריאן | 26 | פאק | 1 |
| 14 | Death Triangle | פאק | 28 | ג'ונגל בוי | 3 |
| 14 | Death Triangle | ריי פיניקס | — | זוכה | 5 |
| 15 | הדארק אורדר | אלכס ריינולדס | 25 | ג'ונגל בוי | 1 |
| 15 | הדארק אורדר | ג'ון סילבר | 27 | ריי פיניקס | 1 |
באירוע Revolution, סטינג חזר מפרישה ורשם את הקרב הראשון שלו מזה חמש שנים, שהיה גם הקרב הראשון שלו ב-AEW
Un peu de nous

Un peu de nous (בעברית: קצת מאיתנו) הוא אלבום אוסף של הזמרת הקנדית סלין דיון. אלבום האוסף יצא לאור ב-21 ביולי 2017, בצרפת ושבוע לאחר מכן גם בוולוניה על ידי חברת התקליטים קולומביה רקורדס. האלבום מכיל אוסף שירים של דיון בצרפתית ובאנגלית בין השנים מ-1991 ועד 2016.
האלבום כולל שני דיסקים שבכל אחד מהם ישנם שירים שביצעה דיון בהופעה חיה באותה שנה בסיבוב ההופעות שלה "Celine Dion Live 2017" ודיסק נוסף אשר כולל גרסאות אינסטרומנטליות לשירים נבחרים. שם האלבום לקוח מתוך שיר בשם "Encore un soir" אשר דיון הוציאה שנה קודם לכן.
רקע והצלחה

האלבום זכה להצלחה בצרפת כאשר הגיע שם למקום הראשון במצעד האלבומים הצרפתי ואף קיבל שם מעמד זהב. בולוניה האלבום גם זכה להצלחה כאשר הגיע למקום ה-6 במצעד האלבומים של המדינה ואף נכנס לרשימת 200 האלבומים המצליחים ביותר במדינה באותה השנה. בצרפת האלבום נכנס למקום ה-70 ברשימת האלבומים המצליחים ביותר באותה שנה.
באלבום ניתן לראות שירים כמו "Loved Me Back to Life", "Because You Loved Me", "My Heart Will Go On" וכולי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ולוניה | אולטראטופ 40 | 6 |
|  צרפת | SNEP | 1 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ולוניה | אולטראטופ 40 | 162 |
|  צרפת | SNEP | 70 |
נתוני מכירות

| מקום | תארים | מכירות |
| --- | --- | --- |
| צרפת (SNEP) | זהב | 80,082 |
היסטוריית יציאות לאור

| מדינה | תאריך יציאה | חברת תקליטים | פורמט | קטלוג | מקור |
| --- | --- | --- | --- | --- | --- |
| צרפת | 21 ביולי 2017 | קולומביה | תקליטור משולש | 88985467592 |  |
| ולוניה | 28 ביולי 2017 | קולומביה | תקליטור משולש | 88985467592 |  |
Un ragazzo una ragazza

| --- | --- |

 סינגל בביצוע דה קולורס
 יצא לאור:  7 בפברואר 2024
 סוגה:  מוזיקת פופ 
 שפה:  איטלקית
 אורך:  3:37
 חברת תקליטים:  וורנר מיוזיק גרופ
 כתיבה:  אלסנדרו פורדיספינו, אנטוניו פורדיספינו, דווידה פטרלה, פרנצ'סקו קטיטי
 
"Un ragazzo una ragazza" (בעברית: "הרס עצמי") הוא שיר שהוקלט על ידי הלהקה האיטלקית דה קולורס. הוא יצא לאור ב-7 בפברואר 2024 בהוצאת חברת התקליטים וורנר מיוזיק גרופ, כסינגל שלא מתוך אלבום אולפן.
השיר הגיע למקום השביעי במצעד הסינגלים האיטלקי.
רקע וכתיבה

השיר נכתב על ידי אלסנדרו פורדיספינו, אנטוניו פורדיספינו, דווידה פטרלה ופרנצ'סקו קטיטי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-43.2 מיליון השמעות.
"Un ragazzo una ragazza" היה שירה של דה קולורס לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-16.
וידאו קליפ

הווידאו קליפ הרשמי של השיר פורסם ב-7 בפברואר 2024.
נכון ליוני 2024 עומד מונה הצפיות של הקליפ על למעלה מ-24 מיליון צפיות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  איטליה | מצעד הסינגלים האיטלקי | 7 |  |
|  אסטוניה | אסטי טיפ-40 | 69 |  |
|  בלארוס | Unistar Radio Top 20 | 58 |  |
|  חבר המדינות | טופ-היט | 99 |  |
|  ליטא | AGATA | 23 |  |
|  פולין | ZPAV | 1 |  |
|  שווייץ | המצעד השווייצרי | 37 |  |
נתוני מכירות

| אזור | תואר | מכירות |
| --- | --- | --- |
| איטליה (FIMI) | 2× פלטינה | 200,000 |
| פולין (ZPAV) | זהב | 25,000 |
סיכום
| בכל העולם | — | 225,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בפברואר 2024 | הזרמת מוזיקה • הורדה דיגיטלית | וורנר מיוזיק גרופ |  |
הערות שוליים

↑  Un ragazzo una ragazza, ספוטיפיי
↑  Un ragazzo una ragazza (Official video - Sanremo 2024), יוטיוב
↑  OLiS - oficjalna lista wyróżnień, www.olis.pl (בפולנית)
↑  Un ragazzo una ragazza - Single, אפל מיוזיק
| --- | --- |
בקרת זהויות :  MusicBrainz release group: 4d9d8138-cc23-4bdd-8e47-166b6db6051b
Lust for Life (שיר)

Lust for Life (בעברית: תאווה לחיים) הוא סינגל שהוקלט על ידי הזמרת-יוצרת האמריקאית לנה דל ריי, ביחד עם הזמר דה ויקנד מתוך אלבום האולפן החמישי שלה, Lust for Life. השיר יצא לאור ב-19 באפריל 2017, כסינגל השני מתוך האלבום.
השיר הגיע למקום ה-64 במצעד הבילבורד הוט 100.
רקע וכתיבה

השיר נכתב על ידי לנה דל ריי ביחד עם דה ויקנד, ריק נואלס ומקס מרטין והופק על ידי דל ריי, נואלס ופזמונאים נוספים. עם השיר הופיעה דל ריי בהופעה שהתקיימה ברדיו BBC1, בשילוב עם השיר "Love". השיר מכיל בתוכו את סגנון הדרים-פופ.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-215 מיליון השמעות.
הצלחה

השיר נחת במקום ה-36 במצעד השירים הדיגיטליים של בילבורד, בשבוע יציאתו. לאחר מכן, הצליח להיכנס למצעד הבילבורד הוט 100 והיה לשיתוף הפעולה השלישי שלה ביחד עם דה ויקנד שהצליח להיכנס, כשהקודמים לכך היו "Prisoner" ו-"Stargirl Interlude".
במצעד שירי הרוק, הצליח השיר להיכנס לעשירייה הפותחת והיה לאחד מהשירים המצליחים ביותר של דל ריי במצעד.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 51 |  |
|  אוסטרליה | מצעד הסינגלים האוסטרלי | 44 |  |
|  איסלנד | הפלייליסט | 7 |  |
|  איטליה | מצעד הסינגלים האיטלקי | 58 |  |
|  אירלנד | מצעד הסינגלים האירי | 33 |  |
|  ארצות הברית | בילבורד הוט 100 | 64 |  |
|  ארצות הברית | מצעד שירי הרוק & האלטרנטיביים | 4 |  |
|  גרמניה | GfK – טופ 100 | 65 |  |
|  הונגריה | Rádiós Top 40 | 15 |  |
|  הממלכה המאוחדת | מצעד הסינגלים הבריטי | 38 |  |
|  ולוניה | אולטראטופ 40 | 22 |  |
|  חבר המדינות | טופ-היט | 246 |  |
|  יוון | IFPI Greece | 1 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 24 |  |
|  ספרד | PROMUSICAE | 22 |  |
|  סקוטלנד | מצעד הסינגלים הסקוטי | 29 |  |
|  פולין | ZPAV | 30 |  |
|  פורטוגל | מצעד הסינגלים הפורטוגזי | 61 |  |
|  פינלנד | המצעדים הפיניים הרשמיים | 11 |  |
|  פלנדריה | אולטראטופ 50 | 17 |  |
|  צ'כיה | ČNS IFPI | 35 |  |
|  צרפת | SNEP | 66 |  |
|  קנדה | קנדה הוט 100 | 39 |  |
|  רוסיה | טופ-היט | 246 |  |
|  שוודיה | סוורייטופליסטן | 29 |  |
|  שווייץ | המצעד השווייצרי | 48 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הרוק & האלטרנטיביים | 21 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| ארצות הברית | 19 באפריל 2017 | הזרמת מוזיקה • הורדה דיגיטלית | רגילה | אינטרסקופ |  |
| איטליה | 28 באפריל 2017 | רדיו להיטים עכשוויים | רגילה | פולידור |  |
| הממלכה המאוחדת | 28 באפריל 2017 | רדיו להיטים עכשוויים | רגילה | פולידור |  |
| עולם | 25 באוגוסט 2017 | סטרימינג • הורדה דיגיטלית | רמיקס (מאת בלאדפופ) | אינטרסקופ • פולידור |  |
| עולם | 25 באוגוסט 2017 | סטרימינג • הורדה דיגיטלית | רמיקס (מאת אוונר) | אינטרסקופ • פולידור |  |
Threshold

| פרק מ"מסע בין כוכבים: וויאג'ר" |
| --- | --- |

קפטן ג'יינוויי ולוטננט פאריס כזוג דו-חיים
 מספר פרק:  15
 מספר עונה:  2
 קוד הפקה:  40840-132
 תאריך שידור מקורי:  29 בינואר 1996
 אורך:  46 דקות
 שפה:  אנגלית
 תסריט:  בראנון בראגה על פי סיפור מאת מייקל דה לוקה
 בימוי:  אלכסנדר סינגר
 דף הפרק ב-IMDb
"Threshold" (בתרגום חופשי לעברית: "סף") הוא הפרק ה-31 בסדרת המדע הבדיוני האמריקאית "מסע בין כוכבים: וויאג'ר". זהו הפרק ה-15 בעונתה השנייה של הסדרה. הוא שודר לראשונה ברשת UPN ב-29 בינואר 1996.
הפרק זכה בפרס אמי על הישג יוצא דופן באיפור בסדרת טלוויזיה.
הפרק נחשב בעיני רבים, לרבות כותבו, לאחד הגרועים בהיסטוריה של הזיכיון.
רקע

הסדרה עוקבת אחר קורותיו של צוות ספינת החלל וויאג'ר, במהלך מסעו אל כדור הארץ, לאחר שנקלעו לרביע דלתא המרוחק מכדור הארץ 70 אלף שנות אור.
בפרק זה הופך לוטננט טום פאריס לאדם הראשון שמצליח לשבור את מחסום מהירות העיוות 10, הנחשבת למהירות מושלמת שבה האובייקט נמצא למעשה בכל נקודה במרחב בה בעת.
עלילה

צוות ה"וויאג'ר" מגלה סוג חדש ונדיר של דיליתיום, שיכול כנראה לסייע להביא את מנועי העיוות אל מהירות עיוות 10, מה שיוכל לסייע ל"וויאג'ר" להגיע לרביע אלפא כהרף עין. הניסיונות הראשונים מתבצעים בהולודק ומסתיימים כולם באסון מדומה, אך לאחר שיחת אגב עם ניליקס, מעלה טום פאריס רעיון. הסימולציה הבאה מסתיימת בהצלחה, ומעבורת חדשה ששמה "קוקרן" (על שם זפרם קוקרן, ממציא מנוע העיוות בכדור הארץ) מוסבת לטובת טיסת ניסוי אמיתית. הדוקטור בודק את פאריס ומגלה שהוא סובל ממצב רפואי נדיר שקיים סיכוי של 2% שיגרום לפאריס לתופעת לוואי קטלנית במהלך טיסת המבחן. הוא ממליץ למנות לתפקיד טייס הניסוי את הארי קים, אך פאריס משכנע את קפטן ג'יינוויי לאפשר לו להיות טייס הניסוי, למרות הסיכון המינורי.
פאריס מטיס את ה"קוקרן" ומצליח להביא אותה למהירות עיוות 10. הוא נעלם במהרה מטווח החיישנים של ה"וויאג'ר". הצוות מנסה לאתרו, אך לאחר דקות ספורות ה"קוקרן" מופיעה לצד ה"וויאג'ר", ועליה פאריס מחוסר הכרה. כשהוא מתעורר, הוא מדווח שראה הכל, בכל נקודה בחלל. מחשב המעבורת מכיל גם הוא מידע רב על רביע דלתא, מה שמאשר שסיפורו של פאריס נכון. במהרה מתחיל פאריס לפתח אלרגיות ומובהל למרפאה. הדוקטור מגלה שפאריס אלרגי למים. גופו של פאריס ממשיך להשתנות ועד מהרה הוא אינו מסוגל לעבד חמצן. הדוקטור יוצר סביבה מלאכותית מיוחדת עבורו, על מנת שימשיך לחיות.
השינויים המוזרים בגופו של פאריס ממשיכים, והדוקטור מסיק שהוא עובר טרנספורמציה לצורת חיים חדשה. הדוקטור מתכוון לנסות על פאריס טיפול "אנטי-פרוטון" כדי להחזירו לצורתו האנושית, אך פאריס נמלט, מחבל במערכות הפנימיות של ה"וויאג'ר", וחוטף את ג'יינוויי ל"קוקרן". אחרי התיקונים, הצוות מגלה ש"קוקרן" נמלטה מהמקום במהירות עיוות 10, ומתחקה אחרי מיקומה הנוכחי. הם מגיעים לכוכב לכת מכוסה ביצות. הדוקטור מעדכן שגילה שהשינויים בגופו של פאריס מתאימים לתהליך אבולוציוני, אך כזה שמתרחש במהירות אדירה. סמוך למעבורת מגלה הצוות שני יצורים דו-חיים דמויי סלמנדרה, ומגלים שיש להם עקבות של ה-DNA של פאריס וג'יינוויי. היוצרים הזדווגו ונולדו להם שלושה צאצאים. הצוות לוקח את פאריס וג'יינוויי חזרה אל החללית, הדוקטור משיב אותם לצורתם האנושית, ושלושת הצאצאים נשארים מאחור, על כוכב הלכת הביצתי.
ניתוח מדעי

זיכיון "מסע בין כוכבים" זכה לניתוחים מדעיים שבוצעו על ידי מומחים מהעולם האמיתי. בספר "הפיזיקה של מסע בין כוכבים"(אנ') מאת לורנס מ' קראוס, שכולל הקדמה שכתב סטיבן הוקינג, נדונה בין השאר מערכת ההנעה במהירויות גבוהות ממהירות האור, מנוע העיוות, והאפשרות להגיע למהירות עיוות 10. מהירות עיוות 10 מוגדרת בסדרה "מסע בין כוכבים: הדור הבא" כמהירות אין-סופית.
למרות זאת, בספר צוין כי במקרים אחרים טסו חלליות במהירויות שהוצגו כגבוהות ממהירות עיוות 10, וכותבי הספר המליצו ”אל תעסיקו את עצמכם בפרטים יותר מדי ברצינות”. לגבי מנוע העיוות בכלל, ציינו כותבי הספר כי ייתכן שהדבר אינו אפשרי, וכינו זאת "לא לגמרי בלתי אפשרי", אך ציינו שישנן לטכנולוגיה כזו השלכות כשמתייחסים למשוואות של תורת היחסות הכללית, שמרמזת שמי שיטוסו במהירויות כאלה יהיו בעלי "אנרגיה שלילית".
באופן דומה, הספר "חייה ארוכות ושגשג: מה יכול מסע בין כוכבים ללמד אותנו על גנטיקה, אבולוציה והחיים של כוכבים אחרים" מאת מוחמד א' פ' נור דן בשאלה כיצד מוטציות מהירות כל כך ישפיעו על האדם, ומציין שסביר יותר שהאדם ימות מגידולים סרטניים, או מהשלכות המוטציה עצמה. השינויים הגנטיים בפרק היו דומים מדי, ומהירות השינוי הייתה מהירה באופן מיוחד. הספר מציין שניתן היה לפתור חלק מהבעיה אם השינויים היו אפיגנטיים ולא גנטיים, אך האופן שבו הוצגו השינויים בפרק הוא מוגזם בכל מצב.
בראיון לעיתונאית בקה קאדי, שפרסמה את הטור "המדע של מסע בין כוכבים", מסר ד"ר צ'ארלס פוסטר, עמית מחקר בתחום הביואינפורמטיקה באוניברסיטת ניו סאות' ויילס ובבית החולים הנסיך מוויילס ש"אם מופעלת על, או נחווית על ידי, אוכלוסייה מסוימת מערכת של לחצים חיצוניים חזקים, ניתן לצפות לאבולוציה מהירה". קאדי סיכמה "מי אמר שטריטוני חלל אינם בעלי מודעות נשגבת ומתקדמת, מעבר לכל חלומותינו הפרועים ביותר? ומי יודע איך היינו מתפתחים אם היינו נמצאים ברגע אחד בכל נקודה ונקודה בחלל-אם כבר מדברים על לחץ חיצוני."
מאמר מדעי

ב-2018 כתב ביולוג מעריץ "מסע בין כוכבים" תחת שם העט "לואיס צימרמן" (כשמה של דמות המדען שהמציא את הולוגרמת הדוקטור בסדרה) מאמר מדעי מפוברק ובו הציג לכאורה ניסוי בו נבחנה השפעתה של מהירות מקסימלית על מנגנונים ביולוגיים בבעלי חוליות בדגש על שינויים גנטיים ומוטציות שהיא גורמת. מטרת המחקר הייתה לכאורה לבחון אפשרות להשתמש בשיטה זו על מנת לסייע לקורבנות כווייה ופציעות דומות בחידוש רקמות פגועות כמו עור. הניסוי "הוכתר בהצלחה" ופתח כביכול פתח למחקר נוסף בנושא. מלבד השם בו השתמש, פיזר החוקר במאמר מספר רמזים להיותו מצוץ מן האצבע, ואף רמזים הנוגעים להיותו שאוב מהיקום הבדיוני של "מסע בין כוכבים", בין השאר בתודה ל-UFP על הסיוע במימון המחקר, ולב' בראגה (בראנון בראגה, התסריטאי) על התובנות המסייעות. ה"מאמר" הוגש לעשרה כתבי עת בהם חשד הכותב שאינם מבצעים ביקורת עמיתים. ארבעה מכתבי העת קיבלו את המאמר ואחד מהם פרסם אותו.
ביקורות

קיים קונצנזוס כמעט מוחלט לפיו הפרק "Threshold" הוא הפרק הגרוע ביותר בכל היסטוריית "מסע בין כוכבים", או לפחות אחד הגרועים בהם.
באתר "Nerdist" נכתב עליו שהוא מתחיל כפרק שלא עוקב אחר הקאנון של מסע בין כוכבים, והופך לפרק גרוטסקי ומגוחך שמנסה להיות פרק מדע בדיוני קשה, אך לא מצליח באף אחת מנקודות החוזקה של הז'אנר, ושהאירועים הקיצוניים והמשמעותיים שמתרחשים בפרק, לרבות יצירת מין ביולוגי חדש ונטישתו על כוכב לכת זר, לא מוזכרים עוד בהמשך הסדרה. באתר Gizmodo נכתב שהוא מציג את התהליך שעוברים ג'יינוויי ופאריס כאבולוציה העתידית של המין האנושי, אך התוצר הוא זוג יצורים אמפיביים פרימיטיביים שחיים בביצה. אתר נוסף כתב שהוא "טעות שצולמה", ושראוי לבקר את הפרק רק כדי לקרוע אותו לגזרים, שהוא אסון מצולם שיגרום לכל מי שצופה בו כהתנסות ראשונה בזיכיון להימנע לנצח מצפייה ב"מסע בין כוכבים" ושהוא הופך מ"לא סביר", ל"דורש מאמץ", ל"משעמם וחזרתי", ואז רגע לפני שהוא הופך ל"צפוי מראש" הוא הופך לבלתי צפוי ומביא עמו את הסיום הכי אבסורדי, לא אמין, מטופש וחסר עוקץ שהיה בזיכיון, וחבל שנוסף לכל אלו הוא גם סיום גרוע.
ב-2008 נכנס הפרק לרשימת הפרקים שהם "כל כך גרועים שחייבים לראות אותם" באתר "Den of Geeks". ב-2012 הוא צוין כפרק הגרוע ביותר ב"מסע בין כוכבים": וויאג'ר", ב-2017 על ידי "Screen Rant" כפרק החמישי הגרוע ביותר בתולדות הזיכיון ולאחר מכן, ב-2019, האתר דירג אותו פעם נוספת כאחד מחמשת הפרקים הגרועים ביותר בזיכיון, וב-2020 כשני הכי גרוע בסדרה, תוך ציון ש"הוא בקושי ממריא לפני שהוא מתרסק ונשרף לסוג של חלום בהקיץ של אדם שיכור". ב-2018 דורג על ידי רשת פוקס כפרק הרביעי הגרוע ביותר בתולדות הזיכיון בכלל.
למרות הביקורות השליליות, האתר "Den of Geek" המליץ לצפות בפרק במסגרת רשימה לצפיית בינג' של פרקי הסדרה שאף על פי שלא זכו לרייטינג גבוה, עדיין היו מבדרים.
האתר Geek.com כלל את הרגע שבו פאריס מגיע למהירות עיוות 10 במקום ה-30 ברשימת הרגעים הגדולים ביותר בזיכיון.
MODY 2

| --- | --- |
 תחום:  אנדוקרינולוגיה 
 טיפול:  מיגליטול  גלימפיריד  רפאגליניד  גליבנקלאמיד  פיוגליטזון  acarbose  acetohexamide  מטפורמין  tolbutamide  insulin detemir  pioglitazone hydrochloride  insulin aspart  סיטאגליפטין  nateglinide  pramlintide  insulin glargine  glipizide  chlorpropamide  אקסנטיד  troglitazone  אינסולין ליספרו  tolazamide  רוזיגליטזון  אינסולין 
 
MODY 2 היא אחת הצורות של סוכרת מסוג MODY (קיצור של: "Maturity onset diabetes of the young", בתרגום לעברית: סוכרת מבוגרים התוקפת צעירים). MODY היא סוג נדיר יחסית של מחלת הסוכרת (כ-1%-2% מתוך כלל חולי הסוכרת), המתאפיין בערכי סוכר גבוהים המופיעים בגיל צעיר, אך נמוכים משמעותית מאשר בסוכרת מסוג 1. מתוך כ-11 סוגי MODY, הסוג MODY2 הוא השני בשכיחותו, ומהווה 30%-70% מכלל מקרי ה־MODY.
MODY2 מורשת באופן אוטוזומלי דומיננטי. תורשה דומיננטית פירושה שגן פגום מהורה אחד מסוגל לגרום למחלה, למרות שהגן התואם מההורה השני הוא נורמלי. אם להורה אחד בלבד יש פגם גנטי, לכל ילד יש סיכוי של כ-50% לרשת את ההפרעה. שלא כסוכרת מסוג 1 או 2, MODY אינה מחלה אוטואימונית.